సన్నీ సోహల్

సన్నీ సోహల్ (జననం 10 నవంబర్ 1987) భారతదేశంలోని పంజాబ్‌లోని మొహాలికి చెందిన భారతీయ సంతతికి చెందిన అమెరికన్ మాజీ క్రికెటర్. కుడిచేతి బ్యాట్స్‌మన్, అప్పుడప్పుడు లెగ్ స్పిన్ బౌలర్ అయిన సోహల్డి సెంబర్ 2005లో మొహాలిలో హైదరాబాద్‌తో జరిగిన మ్యాచ్‌లో పంజాబ్ తరపున ఫస్ట్ క్లాస్ అరంగేట్రం చేశాడు. ఆయన ఇండియా అండర్ 19 జట్టుకు ప్రాతినిధ్యం వహించాడు, పరిమిత ఓవర్ల క్రికెట్‌లో తక్కువ ఫలితాన్ని సాధించినప్పటికీ, డెక్కన్ ఛార్జర్స్, కింగ్స్ ఎలెవన్ పంజాబ్ తరపున ఐపీఎల్ లో ఆడాడు.

సన్నీ సోహల్ జనవరి 2018లో వెస్టిండీస్‌లో జరిగిన 2017–18 రీజినల్ సూపర్ 50 టోర్నమెంట్ కోసం అతను యునైటెడ్ స్టేట్స్ జట్టులో చోటు దక్కించుకున్నాడు. ఆయన ఆగస్టు 2018లో, నార్త్ కరోలినాలోని మోరిస్‌విల్లేలో జరిగిన 2018–19 ఐసిసి వరల్డ్ ట్వంటీ20 అమెరికాస్ క్వాలిఫైయర్ టోర్నమెంట్ కోసం యునైటెడ్ స్టేట్స్ జట్టులో చోటు దక్కించుకున్నాడు.  సన్నీ సోహల్ అక్టోబర్ 2018లో, వెస్టిండీస్‌లో జరిగిన 2018–19 రీజినల్ సూపర్ 50 టోర్నమెంట్, ఒమన్‌లో జరిగిన 2018 ఐసిసి వరల్డ్ క్రికెట్ లీగ్ డివిజన్ త్రీ టోర్నమెంట్ కోసం యునైటెడ్ స్టేట్స్ జట్టులో చోటు దక్కించుకున్నాడు. అయితే, గాయం కారణంగా రెండో జట్టు నుండి తప్పుకున్నాడు.  

సన్నీ సోహల్ జూన్ 2019లో 2019 గ్లోబల్ టీ20 కెనడా టోర్నమెంట్‌లో విన్నిపెగ్ హాక్స్ ఫ్రాంచైజ్ జట్టు తరపున ఆడటానికి ఎంపికయ్యాడు.

ఆయన 2019 ఆగస్టు 22న బెర్ముడాపై యునైటెడ్ స్టేట్స్ తరపున తన ట్వంటీ20 అంతర్జాతీయ (T20I) అరంగేట్రం చేశాడు. 

సన్నీ సోహల్ జూలై 2020లో కరేబియన్ ప్రీమియర్ లీగ్ కోసం సెయింట్ కిట్స్ & నెవిస్ పేట్రియాట్స్ జట్టులో చోటు దక్కించుకున్నాడు, జూన్ 2021లో ఆటగాళ్ల డ్రాఫ్ట్ తరువాత యునైటెడ్ స్టేట్స్‌లో జరిగిన మైనర్ లీగ్ క్రికెట్ టోర్నమెంట్‌లో పాల్గొనడానికి  ఎంపికయ్యాడు.
 మూలాలు 

బయటి లింకులు

వర్గం:1983 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు